|  |  |
| --- | --- |
|  |  |
|  |  |
| Saaremaa Vallavalitsus |  |
| vald@saaremaavald.ee | (digitaalallkirja kuupäev) nr 3-6.1/2024/6334 |

**Kooskõlastuse ja projekteerimistingimuste küsimine Saaremaa vallalt Oju jõel**

Riigimetsa Majandamise Keskus (edaspidi RMK) viib vooluveekogude tervendamise eesmärgil ellu projekte, mille raames parandatakse kalade rändetingimusi jõgedel asuvatel rändetakistustel.

RMK alustab kalade rändetingimuste parandamise kavandamist Oju jõel (VEE1168600) Saare maakonnas, Saaremaa vallas, Virita külas kohaliku omavalitsuse maaüksustel Virita-Läägi külatee (30101:003:0471).

Kavandatavad tegevused on täpsemalt kirjeldatud lisas „Oju jõe kalade rändetee parendamise kavatsus“.

Sellega seoses soovib RMK Saaremaa vallal tutvuda töödokumendiga („Oju jõe kalade rändetee parendamise kavatsus“) ning vajadusel esitada seisukohad või põhjendatud tingimused, millega arvestada projekti tellimisel ja koostamisel. Samuti palume kooskõlastada tööde kavatsusdokument. Lisaks soovime võimalusel teada, milliseid lubasid on vajalik Saaremaa vallalt tulevaseks ehitustegevuseks taotleda.

Küsimuste tekkimisel või lisainformatsiooni saamiseks palun võtta ühendust RMK looduskaitseosakonna veeökoloogiga (Anett Reilent – kontakttelefon 53 824 350).

Vastuskiri palun saata e-posti aadressil anett.reilent@rmk.ee.

Lugupidamisega

|  |  |  |
| --- | --- | --- |
| (allkirjastatud digitaalselt) |  |  |

|  |  |  |
| --- | --- | --- |
| Anett Reilent |  |  |
| veeökoloog |  |  |
| looduskaitseosakond |  |  |

Lisa:

Oju jõe kalade rändetee parendamise kavatsus.pdf

anett.reilent@rmk.ee

53824350